title: Komisijas Īstenošanas regula (ES) 2015/467 ( 2015. gada 19. marts ), ar kuru nosaka piešķīruma koeficientu, kas piemērojams daudzumiem, kuri norādīti no 2015. gada 1. marta līdz 7. martam iesniegtajos importa licenču pieteikumos, saskaņā ar tarifa kvotām, kas mājputnu gaļas nozarē atvērtas ar Regulu (EK) Nr. 533/2007

text:
               20.3.2015

               LV

               Eiropas Savienības Oficiālais Vēstnesis

               L 76/50

         KOMISIJAS ĪSTENOŠANAS REGULA (ES) 2015/467
   (2015. gada 19. marts),
   ar kuru nosaka piešķīruma koeficientu, kas piemērojams daudzumiem, kuri norādīti no 2015. gada 1. marta līdz 7. martam iesniegtajos importa licenču pieteikumos, saskaņā ar tarifa kvotām, kas mājputnu gaļas nozarē atvērtas ar Regulu (EK) Nr. 533/2007
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 1. un 3. punktu,
   tā kā:

               (1)

               Ar Komisijas Regulu (EK) Nr. 533/2007 (2) ir atvērtas ikgadējās tarifa kvotas mājputnu gaļas nozares produktu importēšanai.

               (2)

               Daudzumi, kuri norādīti importa licenču pieteikumos, kas no 2015. gada 1. marta līdz 7. martam iesniegti par apakšperiodu no 2015. gada 1. aprīļa līdz 30. jūnijam, attiecībā uz dažām kvotām pārsniedz pieejamos daudzumus. Tāpēc būtu jānosaka, par kādu apjomu importa licences var izdot, nosakot piešķīruma koeficientu, kas piemērojams pieprasītajiem daudzumiem un ir aprēķināts saskaņā ar Komisijas Regulas (EK) Nr. 1301/2006 (3) 7. panta 2. punktu.

               (3)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Daudzumiem, kuri norādīti importa licenču pieteikumos, kas saskaņā ar Regulu (EK) Nr. 533/2007 iesniegti par apakšperiodu no 2015. gada 1. aprīļa līdz 30. jūnijam, piemēro šīs regulas pielikumā norādīto piešķīruma koeficientu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 19. martā

            Komisijas

            un tās priekšsēdētājs vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2007. gada 14. maija Regula (EK) Nr. 533/2007 par tarifu kvotas atvēršanu un pārvaldīšanu mājputnu gaļas nozarē (OV L 125, 15.5.2007., 9. lpp.).

      (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).

      PIELIKUMS

                  Kārtas numurs

                  Piešķīruma koeficients – pieteikumi, kas iesniegti par apakšperiodu no 2015. gada 1. aprīļa līdz 30. jūnijam
                  (%)

                  09.4067

                  49,313301

                  09.4068

                  —

                  09.4069

                  0,227954

                  09.4070

                  —


title: Komisijas Īstenošanas regula (ES) Nr. 467/2013 ( 2013. gada 16. maijs ), ar ko groza Regulu (EK) Nr. 206/2009 par dzīvnieku izcelsmes produktu sūtījumu ievešanu Kopienā personīgam patēriņam attiecībā uz informāciju, kas sniedzama plakātos ceļotājiem un plašai sabiedrībai  Dokuments attiecas uz EEZ

text:
               22.5.2013

               LV

               Eiropas Savienības Oficiālais Vēstnesis

               L 135/5

         KOMISIJAS ĪSTENOŠANAS REGULA (ES) Nr. 467/2013
   (2013. gada 16. maijs),
   ar ko groza Regulu (EK) Nr. 206/2009 par dzīvnieku izcelsmes produktu sūtījumu ievešanu Kopienā personīgam patēriņam attiecībā uz informāciju, kas sniedzama plakātos ceļotājiem un plašai sabiedrībai
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta 5. punkta trešo ievilkumu,
   tā kā:

               (1)

               Komisijas Regulā (EK) Nr. 206/2009 (2) paredzēti noteikumi par tādu nekomerciālu dzīvnieku izcelsmes produktu sūtījumu ievešanu Savienībā personīgam patēriņam, kuri ir ceļotāju bagāžā vai kuri mazos daudzumos ir nosūtīti privātpersonām, arī pamatojoties uz attālināti veiktiem (piemēram, pa pastu, pa telefonu vai ar interneta starpniecību) pasūtījumiem.

               (2)

               Regulas (EK) Nr. 206/2009 3. pantā dalībvalstīm noteikts pienākums nodrošināt, lai visās iebraukšanas vietās Savienībā ceļotāji, kas ierodas no trešām valstīm, tiek informēti par veterinārajiem noteikumiem attiecībā uz personīgam patēriņam paredzētu produktu sūtījumu ievešanu Savienībā. Ceļotājiem sniegtajā informācijā jāiekļauj vismaz tāda informācija, kas izklāstīta vienā no plakātiem minētās Regulas pielikumā. Plakātos ir ietverta informācija par atkāpēm dažām ģeogrāfiski tuvām trešām valstīm, kuru radītie draudi dzīvnieku veselībai ir ierobežoti.

               (3)

               Horvātija ir viena no minētajām valstīm. Saskaņā ar Līgumu par Horvātijas pievienošanos no šā līguma spēkā stāšanās datuma minētajos plakātos ir jāsvītro ieraksts par Horvātiju.

               (4)

               Tāpat ir lietderīgi nedaudz pārskatīt plakātos redzamā paziņojuma tekstu un noformējumu, lai padarītu to skaidrāku ceļotājiem un plašai sabiedrībai.

               (5)

               Tāpēc attiecīgi būtu jāgroza Regulas (EK) Nr. 206/2009 III pielikums.

               (6)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 206/2009 III pielikumu aizstāj ar šīs regulas pielikuma tekstu.
   2. pants
   Šī regula stājas spēkā, stājoties spēkā Līgumam par Horvātijas pievienošanos, un tās spēkā stāšanās diena ir minētā līguma spēkā stāšanās diena.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 16. maijā

            Komisijas vārdā –

            priekšsēdētājs

         José Manuel BARROSO

      (1)  OV L 18, 23.1.2003., 11. lpp.

      (2)  OV L 77, 24.3.2009., 1. lpp.

      PIELIKUMS

            “III PIELIKUMS
            (Šie paziņojumi ir atrodami šajā tīmekļa vietnē: http://ec.europa.eu/food/fs/ah_pcad/ah_pcad_importposters_en.html)

               ”


title: Komisijas Īstenošanas regula (ES) 2015/619 (2015. gada 20. aprīlis), ar ko paredz piešķīruma koeficientu, kas piemērojams daudzumiem, kuri norādīti no 2015. gada 1. aprīļa līdz 7. aprīlim iesniegtajos importa licenču pieteikumos un importēšanas tiesību pieteikumos, un ar ko nosaka daudzumus, kuri jāpieskaita apjomam, kas paredzēts apakšperiodam no 2015. gada 1. oktobra līdz 31. decembrim, saskaņā ar tarifa kvotām, kuras mājputnu gaļas nozarē atvērtas ar Regulu (EK) Nr. 616/2007

text:
               21.4.2015

               LV

               Eiropas Savienības Oficiālais Vēstnesis

               L 102/39

         KOMISIJAS ĪSTENOŠANAS REGULA (ES) 2015/619
   (2015. gada 20. aprīlis),
   ar ko paredz piešķīruma koeficientu, kas piemērojams daudzumiem, kuri norādīti no 2015. gada 1. aprīļa līdz 7. aprīlim iesniegtajos importa licenču pieteikumos un importēšanas tiesību pieteikumos, un ar ko nosaka daudzumus, kuri jāpieskaita apjomam, kas paredzēts apakšperiodam no 2015. gada 1. oktobra līdz 31. decembrim, saskaņā ar tarifa kvotām, kuras mājputnu gaļas nozarē atvērtas ar Regulu (EK) Nr. 616/2007
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. pantu,
   tā kā:

               (1)

               Ar Komisijas Regulu (EK) Nr. 616/2007 (2) ir atvērtas ikgadējās tarifa kvotas Brazīlijas, Taizemes un citu trešo valstu izcelsmes mājputnu gaļas nozares produktu importēšanai.

               (2)

               Daudzumi, kas norādīti importa licenču pieteikumos, kuri no 2015. gada 1. aprīļa līdz 7. aprīlim iesniegti par apakšperiodu no 2015. gada 1. jūlija līdz 30. septembrim un par periodu no 2015. gada 1. jūlija līdz 2016. gada 30. jūnijam, attiecībā uz dažām kvotām pārsniedz pieejamos daudzumus. Tāpēc būtu jānosaka, par kādu apjomu importa licences var izdot, nosakot piešķīruma koeficientu, kas piemērojams pieprasītajiem daudzumiem un ir aprēķināts saskaņā ar Komisijas Regulas (EK) Nr. 1301/2006 (3) 7. panta 2. punktu.

               (3)

               Daudzumi, kas norādīti importēšanas tiesību pieteikumos, kuri no 2015. gada 1. aprīļa līdz 7. aprīlim iesniegti par apakšperiodu no 2015. gada 1. jūlija līdz 30. septembrim un par periodu no 2015. gada 1. jūlija līdz 2016. gada 30. jūnijam, attiecībā uz dažām kvotām pārsniedz pieejamos daudzumus. Tāpēc būtu jānosaka, par kādu apjomu importa tiesības var izdot, nosakot piešķīruma koeficientu, kas piemērojams pieprasītajiem daudzumiem un ir aprēķināts saskaņā ar Regulas (EK) Nr. 1301/2006 6. panta 3. punktu kopā ar Regulas (EK) Nr. 1301/2006 7. panta 2. punktu.

               (4)

               Daudzumi, kas norādīti importa licenču pieteikumos, kuri no 2015. gada 1. aprīļa līdz 7. aprīlim iesniegti par apakšperiodu no 2015. gada 1. jūlija līdz 30. septembrim, attiecībā uz dažām kvotām ir mazāki par pieejamajiem daudzumiem. Tāpēc ir jānosaka, par kādu apjomu netika iesniegti pieteikumi, un šis apjoms jāpieskaita daudzumiem, kas noteikti nākamajam kvotas apakšperiodam,

               (5)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   1.   Daudzumiem, kas norādīti importa licenču pieteikumos, kuri saskaņā ar Regulu (EK) Nr. 616/2007 iesniegti par apakšperiodu no 2015. gada 1. jūlija līdz 30. septembrim un par periodu no 2015. gada 1. jūlija līdz 2016. gada 30. jūnijam, piemēro šīs regulas pielikuma A daļā norādīto piešķīruma koeficientu.
   2.   Daudzumi, par kuriem nav iesniegti importa licenču pieteikumi saskaņā ar Regulu (EK) Nr. 616/2007 un kuri jāpieskaita apakšperiodam no 2015. gada 1. oktobra līdz 31. decembrim, ir norādīti šīs regulas pielikuma A daļā.
   2. pants
   Daudzumiem, kas norādīti importēšanas tiesību pieteikumos, kuri saskaņā ar Regulu (EK) Nr. 616/2007 iesniegti par apakšperiodu no 2015. gada 1. jūlija līdz 30. septembrim un par periodu no 2015. gada 1. jūlija līdz 2016. gada 30. jūnijam, piemēro šīs regulas pielikuma B daļā norādīto piešķīruma koeficientu.
   3. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 20. aprīlī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2007. gada 4. jūnija Regula (EK) Nr. 616/2007, ar kuru atver Kopienas tarifa kvotas mājputnu gaļai ar izcelsmi Brazīlijā, Taizemē un citās trešās valstīs un paredz to pārvaldību (OV L 142, 5.6.2007., 3. lpp.).

      (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).

      PIELIKUMS
      A DAĻA

                  Grupas numurs

                  Kārtas numurs

                  Piešķīruma koeficients – pieteikumi, kas iesniegti par apakšperiodu no 2015. gada 1. jūlija līdz 30. septembrim
                  (%)

                  Nepieprasītie daudzumi, kuri jāpieskaita apjomam, kas pieejams par apakšperiodu no 2015. gada 1. oktobra līdz 31. decembrim
                  (kg)

                  1

                  09.4211

                  0,390777

                  —

                  2

                  09.4212

                  0,827595

                  —

                  4A

                  09.4214

                  0,489236

                  —

                  09.4251

                  0,594809

                  —

                  09.4252

                  —

                  4 251 500

                  6A

                  09.4216

                  0,401123

                  09.4260

                  0,569476

                  —

                  7

                  09.4217

                  —

                  9 086 000

                  8

                  09.4218

                  —

                  3 478 800

                  Grupas numurs

                  Kārtas numurs

                  Piešķīruma koeficients – pieteikumi, kas iesniegti par apakšperiodu no 2015. gada 1. jūlija līdz 2016. gada 30. jūnijam
                  (%)

                  3

                  09.4213

                  3,703703

                  4B

                  09.4253

                  —

                  6B

                  09.4261

                  —

                  09.4262

                  —

                  09.4263

                  0,046334

                  09.4264

                  —

                  09.4265

                  —

            B DAĻA

                  Grupas numurs

                  Kārtas numurs

                  Piešķīruma koeficients – pieteikumi, kas iesniegti par apakšperiodu no 2015. gada 1. jūlija līdz 30. septembrim
                  (%)

                  Nepieprasītie daudzumi, kuri jāpieskaita apjomam, kas pieejams par apakšperiodu no 2015. gada 1. oktobra līdz 31. decembrim
                  (kg)

                  5A

                  09.4215

                  0,607855

                  —

                  09.4254

                  3,655034

                  —

                  09.4255

                  3,558718

                  —

                  09.4256

                  53,394858

                  —

                  Grupas numurs

                  Kārtas numurs

                  Piešķīruma koeficients – pieteikumi, kas iesniegti par apakšperiodu no 2015. gada 1. jūlija līdz 2016. gada 30. jūnijam
                  (%)

                  5B

                  09.4257

                  10

                  09.4258

                  —

                  09.4259

                  —


title: Komisijas Īstenošanas regula (ES) Nr. 649/2014 ( 2014. gada 17. jūnijs ), ar ko nosaka eksporta licenču pieteikumiem piemērojamo piešķīruma koeficientu dažiem piena produktiem, kuri eksportējami uz Dominikānas Republiku atbilstīgi Regulā (EK) Nr. 1187/2009 minētajai kvotai

text:
               18.6.2014

               LV

               Eiropas Savienības Oficiālais Vēstnesis

               L 178/9

         KOMISIJAS ĪSTENOŠANAS REGULA (ES) Nr. 649/2014
   (2014. gada 17. jūnijs),
   ar ko nosaka eksporta licenču pieteikumiem piemērojamo piešķīruma koeficientu dažiem piena produktiem, kuri eksportējami uz Dominikānas Republiku atbilstīgi Regulā (EK) Nr. 1187/2009 minētajai kvotai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. pantu,
   tā kā:

               (1)

               Komisijas Regulas (EK) Nr. 1187/2009 (2) III nodaļas 3. iedaļā ir noteikta procedūra, kā tiek piešķirtas eksporta licences dažiem piena produktiem, kuri eksportējami uz Dominikānas Republiku, atbilstīgi šai valstij atvērtajai kvotai.

               (2)

               Regulas (EK) Nr. 1187/2009 29. pantā ir paredzēta iespēja uzņēmējiem no 20. līdz 30. maijam iesniegt eksporta licences pieteikumus eksportam kvotas gada laikā no 1. jūlija līdz nākamā gada 30. jūnijam. Ir lietderīgi saskaņā ar Regulas (EK) Nr. 1187/2009 31. panta 2. punktu noteikt, kādā apmērā attiecībā uz iesniegtajiem pieteikumiem piešķiramas licences, un noteikt piešķīruma koeficientu katrai kvotas daļai.

               (3)

               Pieteikumi, kas iesniegti no 2014. gada 20. maija līdz 30. maijam, attiecas uz mazāku daudzumu nekā pieejamie daudzumi. Tāpēc ir lietderīgi saskaņā ar Regulas (EK) Nr. 1187/2009 31. panta 3. punkta pirmo daļu noteikt atlikušo daudzumu, par kuru licences pieteikumus var iesniegt no 2014. gada 1. novembra līdz 10. novembrim,

         IR PIEŅĒMUSI ŠO REGULU.
   1. pants
   Tiek apstiprināti eksporta licenču pieteikumi, kas iesniegti no 2014. gada 20. maija līdz 30. maijam.
   Regulas (EK) Nr. 1187/2009 27. panta 2. punktā minēto produktu daudzumus, par kuriem iesniegti šā panta pirmajā daļā minētie eksporta licences pieteikumi, reizina ar šādu piešķīruma koeficientu:

               —

               1,00 – ja pieteikumi iesniegti par kvotas daļu, uz kuru attiecas Regulas (EK) Nr. 1187/2009 28. panta 1. punkta a) apakšpunkts,

               —

               1,00 – ja pieteikumi iesniegti par kvotas daļu, uz kuru attiecas Regulas (EK) Nr. 1187/2009 28. panta 1. punkta b) apakšpunkts.

         Atlikušais daudzums, kas minēts Regulas (EK) Nr. 1187/2009 31. panta 3. punkta pirmajā daļā, ir 12 358 tonnas.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 17. jūnijā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2009. gada 27. novembra Regula (EK) Nr. 1187/2009, ar ko nosaka īpašus sīki izstrādātus noteikumus par to, kā piemērot Padomes Regulu (EK) Nr. 1234/2007 attiecībā uz piena un piena produktu eksporta licencēm un eksporta kompensācijām (OV L 318, 4.12.2009., 1. lpp.).


title: Komisijas Īstenošanas regula (ES) Nr. 1174/2014 ( 2014. gada 24. oktobris ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Piadina Romagnola/Piada Romagnola (AĢIN))

text:
               4.11.2014

               LV

               Eiropas Savienības Oficiālais Vēstnesis

               L 316/3

         KOMISIJAS ĪSTENOŠANAS REGULA (ES) Nr. 1174/2014
   (2014. gada 24. oktobris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Piadina Romagnola/Piada Romagnola (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Itālijas pieteikums, kurā lūgts reģistrēt nosaukumu Piadina Romagnola/Piada Romagnola, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Piadina Romagnola/Piada Romagnola būtu jāreģistrē,

         IR PIEŅĒMUSI ŠO REGULU.
   1. pants
   Ar šo tiek reģistrēts nosaukums Piadina Romagnola/Piada Romagnola (AĢIN).
   Pirmajā daļā minētais nosaukums apzīmē produktu, kas pieder pie 2.3. grupas “Maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi” Komisijas Īstenošanas regulas (ES) Nr. 668/2014 (3) XI pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 24. oktobrī

            Komisijas

            un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 343, 14.12.2012., 1. lpp.

      (2)  OV C 153, 21.5.2014., 9. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) Nr. 297/2012 ( 2012. gada 2. aprīlis ) par atsevišķu preču klasifikāciju kombinētajā nomenklatūrā

text:
               5.4.2012

               LV

               Eiropas Savienības Oficiālais Vēstnesis

               L 99/9

         KOMISIJAS ĪSTENOŠANAS REGULA (ES) Nr. 297/2012
   (2012. gada 2. aprīlis)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka, ievērojot Eiropas Savienībā spēkā esošos noteikumus par divkāršas pārbaudes sistēmām un tekstilizstrādājumu preventīvo un retrospektīvo uzraudzību, tos importējot Eiropas Savienībā, saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, šīs izziņas turētājs var turpināt izmantot 60 dienas saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Ievērojot Eiropas Savienībā spēkā esošos noteikumus par divkāršas pārbaudes sistēmām un tekstilizstrādājumu preventīvo un retrospektīvo uzraudzību, tos importējot Eiropas Savienībā, saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot 60 dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 2. aprīlī

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  OV L 302, 19.10.1992., 1. lpp.

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Taisnstūrveida izstrādājums ar izmēriem aptuveni 60 × 300 cm, kas sastāv no diviem atšķirīgiem, kopā salīmētiem slāņiem (viens slānis no tekstildrānas un viens slānis no papīra) un kura kopējais biezums ir aptuveni 0,26 mm.
                  Tekstildrānas slānis sastāv no neaustas sintētiskas (poliesteris) šķiedras ar biezumu aptuveni 0,18 mm un masu 48,3 g/m2. Papīra slāņa biezums ir aptuveni 0,08 mm un masa – aptuveni 20,9 g/m2.
                  Papīra slāņa redzamā puse ir ar vieglu rakstu, un uz tās vertikāli visā izstrādājuma garumā ir pielīmētas četras kokvilnas tekstila auklas (vijuma veidā). Tajā pašā izstrādājuma pusē visā tā platumā ar aptuveni 4 cm intervāliem ir pielīmētas horizontāli vērstas tievas bambusa nūjas.
                  Izstrādājumu var izmantot vairākiem mērķiem, piemēram, kā aizkaru, telpas nodalītāju, lai aizsegtu atklātu glabāšanas vietu vai lai aizvietotu durvis.
                  (aizkars)
                  (Sk. fotoattēlu Nr. 657) (1)

                  6303 92 10

                  Klasifikācija noteikta, ievērojot kombinētās nomenklatūras vispārīgo interpretācijas 1., 3.b) un 6. noteikumu, 63. nodaļas 1. piezīmi, XI sadaļas 7.e) piezīmi un KN kodu 6303 un 6303 92 un 6303 92 10 aprakstu.
                  Neaustā tekstildrāna piešķir izstrādājumam tā pamatīpašības, jo tā dominē daudzuma un masas ziņā un tai ir svarīga loma saistībā ar izstrādājuma izmantošanu (sk. arī Harmonizētās sistēmas skaidrojumus vispārīgajam interpretācijas 3.b) noteikumam, VIII punkts). Proti, ja neaustā tekstildrāna nepastiprinātu izstrādājumu, paredzētais lietojums nebūtu iespējams. Tāpēc nav iespējama klasifikācija 48. nodaļā pie papīra izstrādājumiem.
                  Tā kā izstrādājums sastāv no diviem atšķirīgiem salīmētiem materiāliem (neaustā poliestera tekstildrāna un papīrs), uzskata, ka izstrādājums ir gatavs izstrādājums XI sadaļas 7.e) piezīmes izpratnē.
                  Tā kā tievās bambusa nūjas ir pielīmētas ar 4 cm intervāliem, uzskatāms, ka tām ir tikai dekoratīva funkcija un ka tas izstrādājumu nepastiprina. Tāpēc nav iespējama klasifikācija 46. nodaļā pie bambusa izstrādājumiem.
                  Ņemot vērā izstrādājuma izmērus, iespēju to saīsināt līdz vajadzīgajam garumam, vienkārši nogriežot, kā arī faktu, ka to var lietot vairākiem ar aizkaru funkciju saistītiem mērķiem, izstrādājumam ir aizkara vai ritināmās žalūzijas objektīvās īpašības.
                  Tāpēc tas klasificējams ar KN kodu 6303 92 10 kā aizkars vai ritināmā žalūzija no sintētiskajām šķiedrām.

         (1)  Fotoattēls pievienots tikai informācijai.


title: Komisijas Īstenošanas regula (ES) 2016/330 (2016. gada 8. marts), ar ko saskaņā ar Regulu (ES) Nr. 978/2012 par vispārējo tarifa preferenču sistēmas piemērošanu attiecībā uz dažām VPS sadaļām 2017.–2019. gadā aptur dažu VPS saņēmējvalstu tarifa preferences

text:
               9.3.2016

               LV

               Eiropas Savienības Oficiālais Vēstnesis

               L 62/9

         KOMISIJAS ĪSTENOŠANAS REGULA (ES) 2016/330
   (2016. gada 8. marts),
   ar ko saskaņā ar Regulu (ES) Nr. 978/2012 par vispārējo tarifa preferenču sistēmas piemērošanu attiecībā uz dažām VPS sadaļām 2017.–2019. gadā aptur dažu VPS saņēmējvalstu tarifa preferences
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 25. oktobra Regulu (ES) Nr. 978/2012 par vispārējo tarifa preferenču sistēmas piemērošanu un ar ko atceļ Padomes Regulu (EK) Nr. 732/2008 (1), un jo īpaši tās 8. panta 3. punktu,
   tā kā:

               (1)

               Saskaņā ar Regulas (ES) Nr. 978/2012 8. panta 1. punktu vispārējās preferenču sistēmas (“VPS”) vispārējā režīma tarifa preferences ir jāaptur attiecībā uz tādiem VPS sadaļas produktiem, kuru izcelsme ir VPS saņēmējvalstī, ja šo no VPS saņēmējvalsts Savienībā ievesto produktu importa vidējā vērtība trīs gadus pēc kārtas pārsniedz minētās regulas VI pielikumā noteiktās robežvērtības.

               (2)

               Ievērojot Regulas (ES) Nr. 978/2012 8. panta 2. punktu un pamatojoties uz tirdzniecības statistiku par 2009.–2011. kalendāro gadu, ar Komisijas Īstenošanas regulu (ES) Nr. 1213/2012 (2) izveidoja to produktu sadaļu sarakstu, kurām no 2014. gada 1. janvāra līdz 2016. gada 31. decembrim aptur tarifa preferences.

               (3)

               Saskaņā ar Regulas (ES) Nr. 978/2012 8. panta 3. punktu Komisijai, izmantojot īstenošanas aktu, ar ko aptur vai atjauno tarifa preferences, reizi trijos gados būtu jāpārskata minētais saraksts. Pārskatītais saraksts būtu jāpiemēro trīs gadus, sākot no 2017. gada 1. janvāra. Saraksta pamatā ir tirdzniecības statistika par 2012.–2014. kalendāro gadu, kas pieejama 2015. gada 1. septembrī, un tajā ņemts vērā imports no VPS saņēmējvalstīm, kuras uzskaitītas II pielikumā Regulā (ES) Nr. 978/2012, kas piemērojama minētajā dienā. Tomēr neņem vērā to VPS saņēmējvalstu importa vērtību, kuras no 2017. gada 1. janvāra vairs nesaņem tarifa preferences saskaņā ar Regulas (ES) Nr. 978/2012 4. panta 1. punkta b) apakšpunktu.

               (4)

               Šajā regulā paredzētie pasākumi ir saskaņā ar Vispārējo preferenču komitejas atzinumu,

         IR PIEŅĒMUSI ŠO REGULU.
   1. pants
   To VPS sadaļu produktu saraksts, kurām attiecībā uz konkrētām VPS saņēmējvalstīm aptur Regulas (ES) Nr. 978/2012 7. pantā minētās tarifa preferences, ir iekļauts šīs regulas pielikumā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2017. gada 1. janvāra līdz 2019. gada 31. decembrim.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 8. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 303, 31.10.2012., 1. lpp.

      (2)  Komisijas 2012. gada 17. decembra Īstenošanas regula (ES) Nr. 1213/2012, ar ko saskaņā ar Eiropas Parlamenta un Padomes Regulu (ES) Nr. 978/2012 par vispārējo tarifa preferenču sistēmas piemērošanu aptur dažu VPS saņēmējvalstu tarifa preferences attiecībā uz dažām VPS sadaļām (OV L 348, 18.12.2012., 11. lpp.).

      PIELIKUMS
      To VPS sadaļu saraksts, kurām attiecībā uz konkrētu VPS saņēmējvalsti aptur Regulas (ES) Nr. 978/2012 7. pantā minētās tarifa preferences:

            A sleja
         : valsts nosaukums

            B sleja
         : VPS sadaļa (VPS regulas 2. panta j) punkts)

            C sleja
         : apraksts

                  A

                  B

                  C

                  Indija

                  S-5

                  Minerālprodukti

                  S-6a

                  Neorganiskie un organiskie ķīmiskie savienojumi

                  S-11a

                  Tekstils

                  S-14

                  Pērles un dārgmetāli

                  S-15a

                  Dzelzs, tērauds un dzelzs un tērauda izstrādājumi

                  S-15b

                  Parastie metāli (izņemot dzelzi un tēraudu), parasto metālu izstrādājumi (izņemot dzelzs un tērauda izstrādājumus)

                  S-17b

                  Mehāniskie transportlīdzekļi, velosipēdi, gaisa kuģi un kosmosa kuģi, kuģi un laivas

                  Indonēzija

                  S-1a

                  Dzīvi dzīvnieki un dzīvnieku izcelsmes produkti, izņemot zivis

                  S-3

                  Dzīvnieku vai augu eļļas, tauki un vaski

                  Kenija

                  S-2a

                  Veģetējoši augi un puķkopības produkti

                  Ukraina

                  S-17a

                  Dzelzceļa un tramvaju ritošais sastāvs un ražojumi

                  S-3

                  Dzīvnieku vai augu eļļas, tauki un vaski


title: Komisijas Īstenošanas regula (ES) Nr. 661/2012 ( 2012. gada 19. jūlijs ), ar kuru labo slovēņu valodas versiju Komisijas Regulai (EEK) Nr. 2568/91 par olīveļļas un olīvu izspaidu eļļas īpašībām un attiecīgajām analīzes metodēm

text:
               20.7.2012

               LV

               Eiropas Savienības Oficiālais Vēstnesis

               L 192/3

         KOMISIJAS ĪSTENOŠANAS REGULA (ES) Nr. 661/2012
   (2012. gada 19. jūlijs),
   ar kuru labo slovēņu valodas versiju Komisijas Regulai (EEK) Nr. 2568/91 par olīveļļas un olīvu izspaidu eļļas īpašībām un attiecīgajām analīzes metodēm
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 113. panta 1. punkta a) apakšpunktu un 121. panta h) apakšpunktu saistībā ar tās 4. pantu,
   tā kā:

               (1)

               Slovēņu valodas versijā Regulai (EEK) Nr. 2568/91, kas grozīta ar Komisijas Regulu (ES) Nr. 61/2011 (2), ir kļūda, t. i., XX pielikuma 4.2. punktā ietvertais formulējums “tīrība jāpārbauda” ir nepareizs. Tāpēc slovēņu valodas versijā ir vajadzīgs labojums. Uz citu valodu versijām šis labojums neattiecas.

               (2)

               Tāpēc būtu attiecīgi jālabo Regula (EEK) Nr. 2568/91.

               (3)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Attiecas tikai uz slovēņu valodas versiju.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 19. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 23, 27.1.2011., 1. lpp.


title: Komisijas Īstenošanas regula (ES) Nr. 273/2013 ( 2013. gada 19. marts ) par atsevišķu preču klasifikāciju kombinētajā nomenklatūrā

text:
               23.3.2013

               LV

               Eiropas Savienības Oficiālais Vēstnesis

               L 84/1

         KOMISIJAS ĪSTENOŠANAS REGULA (ES) Nr. 273/2013
   (2013. gada 19. marts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 19. martā

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  OV L 302, 19.10.1992., 1. lpp.

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                              1.

                              Tāds elektronisks aparāts (tā sauktais “ķermeņa uzbūves analizators”) ar indikatoru paneli, kura izmēri ir aptuveni 30 × 30 × 4 cm un kuram ir šādi galvenie komponenti:

                                          —

                                          svēršanai: slodzes sensors un aparatūra svara mērījumu apstrādei un parādīšanai,

                                          —

                                          mērīšanai: 2 elektrodi uz svaru augšējās virsmas, vadības taustiņi un aparatūra mērījumu apstrādei un parādīšanai.

                                    Ar 2 elektrodiem, kuri saskaras ar pēdām, aparāts raida elektriskos lādiņus, kas, izmantojot biopretestības īpašības, ļauj aparātam noteikt, piemēram, tauku un muskuļu procentuālo daudzumu ķermenī, kaulu masu, ūdens daudzumu ķermenī.
                              Aparātu var izmantot arī tikai kā svarus.
                              Aparāts var uzglabāt datus par 10 lietotājiem. Tas var parādīt katram lietotājam 2 mērījumu vērtības.
                              Aparāts paredzēts lietošanai mājās.

                  8423 10 90

                  Klasifikācija noteikta, ievērojot 1., 3.b) un 6. vispārīgo kombinētās nomenklatūras interpretācijas noteikumu un KN kodu 8423, 8423 10 un 8423 10 90 formulējumu.
                  Aparāts ir kompozītizstrādājums, kas sastāv no 84. un 90. nodaļā klasificētiem komponentiem. Atbilstīgi 3.b) vispārīgajam noteikumam izstrādājums klasificējams tā, it kā tas sastāvētu no komponenta, kas nosaka tā pamatīpašības.
                  Aparāta objektīvo pazīmju dēļ, proti, mērījumu sistēmas dēļ, kam ir tikai 2 elektrodi, tiek uzskatīts, ka tā pamatīpašības nosaka svēršanas komponents.
                  Tāpēc aparāts ir klasificējams ar KN kodu 8423 10 90 pie iekārtām cilvēku svēršanai.

                              2.

                              Tāds elektronisks aparāts (tā sauktais “ķermeņa uzbūves analizators”) cilvēku svēršanai paredzētu svaru veidā ar indikatoru paneli, kura izmēri ir aptuveni 36 × 32 × 6 cm un kuram ir šādi galvenie komponenti:

                                          —

                                          svēršanai: slodzes sensors un aparatūra svara mērījumu apstrādei un parādīšanai,

                                          —

                                          mērīšanai: atvienojams rokā turams stienis ar 4 elektrodiem, 4 elektrodi uz svaru augšējās virsmas, vadības taustiņi un aparatūra mērījumu apstrādei un parādīšanai

                                    Ar 8 elektrodu sistēmu, ko tur rokās un kas atrodas zem pēdām, aparāts raida elektriskos lādiņus, kas dauzfrekvenču mērījumos, izmantojot biopretestības īpašības, ļauj aparātam noteikt, piemēram, tauku procentuālo daudzumu ķermenī, ķermeņa tauku masu, ķermeņa masas indeksu, skeleta šķērssvītroto muskuļu svaru, ūdens daudzumu ķermenī.
                              Aparātu var izmantot vai nu veselības jomas speciālisti aptaukošanās diagnosticēšanai, vai arī citi lietotāji, lai gūtu informāciju par savu fizisko stāvokli, pārbaudītu vai uzlabotu to sporta vai izskata labad.
                              Aparātu var izmantot arī tikai kā svarus.
                              Ierīce var uzglabāt datus par 99 lietotājiem un 300 mērījumus. Datus var nodot automātiskās datu apstrādes iekārtai, izmantojot USB zibatmiņu.

                  9031 80 38

                  Klasifikācija noteikta, ievērojot 1., 3.b) un 6. vispārīgo kombinētās nomenklatūras interpretācijas noteikumu un KN kodu 9031, 9031 80 un 9031 80 38 formulējumu.
                  Klasificēšana pozīcijā 9018 pie medicīnas instrumentiem vai ierīcēm nav iespējama, jo aparātu parasti neizmanto profesionālajā praksē (sk. pirmo daļu HS skaidrojumos pozīcijai 9018).
                  Aparāts ir kompozītizstrādājums, kas sastāv no 84. un 90. nodaļā klasificētiem komponentiem. Atbilstīgi 3.b) vispārīgajam noteikumam izstrādājums klasificējams tā, it kā tas sastāvētu no komponenta, kas nosaka tā pamatīpašības.
                  Aparāta objektīvo pazīmju dēļ, proti, izmantotās mērīšanas tehnoloģijas dēļ, tiek uzskatīts, ka tā pamatīpašības nosaka mērīšanas komponents.
                  Tāpēc aparāts ir klasificējams ar KN kodu 9031 80 38 pie citādiem elektroniskiem mērīšanas instrumentiem.

                              3.

                              Tāds elektronisks aparāts (tā sauktais “ķermeņa uzbūves analizators”) ar svariem pamatnē un kolonnu, kam augšā ir vadības pults ar indikatoru paneli, kura izmēri ir aptuveni 120 × 87 × 52 cm un kuram ir šādi galvenie komponenti:

                                          —

                                          svēršanai: slodzes sensors un aparatūra svara mērījumu apstrādei un parādīšanai,

                                          —

                                          mērīšanai: 2 atvienojami rokā turami stieņi ar 2 elektrodiem katrs, 4 elektrodi uz svaru augšējās virsmas, vadības taustiņi un aparatūra mērījumu apstrādei un parādīšanai.

                                    Ar 8 elektrodu sistēmu, ko tur rokās un kas atrodas zem pēdām, aparāts raida elektriskos lādiņus, kas dauzfrekvenču mērījumos, izmantojot biopretestības īpašības, ļauj aparātam noteikt, piemēram, ūdens daudzumu šūnās, ūdens daudzumu ārpus šūnām, proteīnu masu, minerālvielu masu, ķermeņa tauku masu, kopējo ūdens daudzumu ķermenī, tauku brīvo masu, ķermeņa masas indeksu, skeleta šķērssvītroto muskuļu svaru.
                              Aparātam ir šādas pieslēgvietas:

                                          —

                                          RJ45,

                                          —

                                             USB,

                                          —

                                          RS232,

                                          —

                                          25 kontakttapu D-sub.

                                    Aparātu var izmantot vai nu veselības jomas speciālisti aptaukošanās diagnosticēšanai, vai arī citi lietotāji, lai gūtu informāciju par savu fizisko stāvokli, pārbaudītu vai uzlabotu to sporta vai izskata labad.
                              Aparātu var pievienot automātiskai datu apstrādes iekārtai vai printerim.

                  9031 80 38

                  Klasifikācija noteikta, ievērojot 1., 3.b) un 6. vispārīgo kombinētās nomenklatūras interpretācijas noteikumu un KN kodu 9031, 9031 80 un 9031 80 38 formulējumu.
                  Klasificēšana pozīcijā 9018 pie medicīnas instrumentiem vai ierīcēm nav iespējama, jo aparātu parasti neizmanto profesionālajā praksē (sk. pirmo daļu HS skaidrojumos pozīcijai 9018).
                  Aparāts ir kompozītizstrādājums, kas sastāv no 84. un 90. nodaļā klasificētiem komponentiem. Atbilstīgi 3.b vispārīgajam noteikumam izstrādājums klasificējams tā, it kā tas sastāvētu no komponenta, kas nosaka tā pamatīpašības.
                  Aparāta objektīvo pazīmju dēļ, proti, izmantotās mērīšanas tehnoloģijas dēļ, tiek uzskatīts, ka tā pamatīpašības nosaka mērīšanas komponents.
                  Tāpēc aparāts ir klasificējams ar KN kodu 9031 80 38 pie citādiem elektroniskiem mērīšanas instrumentiem.


title: Komisijas Īstenošanas regula (ES) Nr. 229/2014 ( 2014. gada 10. marts ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               11.3.2014

               LV

               Eiropas Savienības Oficiālais Vēstnesis

               L 70/18

      KOMISIJAS ĪSTENOŠANAS REGULA (ES) Nr. 229/2014
   (2014. gada 10. marts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 10. martā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  79,2

                  TN

                  103,5

                  TR

                  95,1

                  ZZ

                  92,6

                  0707 00 05

                  EG

                  182,1

                  JO

                  182,1

                  MA

                  182,1

                  TR

                  153,8

                  ZZ

                  175,0

                  0709 91 00

                  EG

                  45,1

                  ZZ

                  45,1

                  0709 93 10

                  MA

                  45,6

                  TR

                  88,2

                  ZZ

                  66,9

                  0805 10 20

                  EG

                  47,7

                  IL

                  69,1

                  MA

                  50,7

                  TN

                  51,0

                  TR

                  56,1

                  ZZ

                  54,9

                  0805 50 10

                  TR

                  69,5

                  ZZ

                  69,5

                  0808 10 80

                  CN

                  111,8

                  MK

                  29,8

                  US

                  209,1

                  ZZ

                  116,9

                  0808 30 90

                  AR

                  103,5

                  CL

                  165,8

                  CN

                  68,3

                  TR

                  158,2

                  US

                  132,7

                  ZA

                  91,8

                  ZZ

                  120,1

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 536/2011 ( 2011. gada 1. jūnijs ), ar ko groza Lēmuma 2007/777/EK II pielikumu un Regulas (EK) Nr. 798/2008 I pielikumu attiecībā uz Dienvidāfrikas ierakstiem trešo valstu vai to daļu sarakstā  Dokuments attiecas uz EEZ

text:
               2.6.2011

               LV

               Eiropas Savienības Oficiālais Vēstnesis

               L 147/1

         KOMISIJAS ĪSTENOŠANAS REGULA (ES) Nr. 536/2011
   (2011. gada 1. jūnijs),
   ar ko groza Lēmuma 2007/777/EK II pielikumu un Regulas (EK) Nr. 798/2008 I pielikumu attiecībā uz Dienvidāfrikas ierakstiem trešo valstu vai to daļu sarakstā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu un 4. punktu,
   ņemot vērā Padomes 2009. gada 30. novembra Direktīvu 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (2), un jo īpaši tās 23. panta 1. punktu un 24. panta 2. punktu,
   tā kā:

               (1)

               Komisijas 2007. gada 29. novembra Lēmumā 2007/777/EK, ar kuru paredz dzīvnieku veselības un sabiedrības veselības aizsardzības prasības un sertifikātu paraugus tādu gaļas produktu un apstrādātu kuņģu, pūšļu un zarnu importam no trešām valstīm, kas paredzēti lietošanai pārtikā, un ar kuru atceļ Lēmumu 2005/432/EK (3), paredzēti noteikumi tādu gaļas produktu sūtījumu importam Savienībā un tranzītam caur Savienību vai uzglabāšanai Savienības teritorijā, kuri definēti I pielikuma 7.1. punktā Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (4), un tādu apstrādātu kuņģu, pūšļu un zarnu sūtījumiem, kuri definēti minētā pielikuma 7.9. punktā.

               (2)

               Lēmumā 2007/777/EK tāpat ir iekļauts to trešo valstu un to daļu saraksts, no kurām ir jāatļauj šāds imports, tranzīts un uzglabāšana, sabiedrības veselības aizsardzības un dzīvnieku veselības sertifikātu paraugi un šādiem produktiem nepieciešamā apstrāde.

               (3)

               Lēmuma 2007/777/EK II pielikuma 2. daļā noteikts saraksts ar tām trešajām valstīm vai to daļām, no kurām Savienībā atļauts importēt gaļas produktus un kuņģus, pūšļus un zarnas, kas apstrādāti, izmantojot dažādus apstrādes veidus, kuri norādīti minētā pielikuma 4. daļā.

               (4)

               Dienvidāfrika ir uzskaitīta Lēmuma 2007/777/EK II pielikuma 2. daļā kā valsts, no kuras atļauts tādu gaļas produktu, apstrādātu kuņģu, pūšļu un zarnu imports, kuri paredzēti lietošanai pārtikā un kuri iegūti no saimniecībā audzētiem skrējējputniem, kuriem ir veikta nespecifiska apstrāde, kuriem nav noteikta minimālā temperatūra (“A apstrāde”).

               (5)

               Lēmuma 2007/777/EK II pielikuma 3. daļā noteikts saraksts ar tām trešajām valstīm vai to daļām, no kurām Savienībā atļauts importēt žāvētas gaļas strēmeles ar garšvielām un pasterizētus gaļas produktus, kas apstrādāti, izmantojot dažādus apstrādes veidus, kuri norādīti minētā pielikuma 4. daļā.

               (6)

               Dienvidāfrika ir uzskaitīta Lēmuma 2007/777/EK II pielikuma 3. daļā kā valsts, no kuras atļauts importēt Savienībā tādas žāvētas gaļas strēmeles ar garšvielām, kuras sastāv no mājputnu, saimniecībā audzētu medījamo putnu, skrējējputnu un savvaļas medījamo putnu gaļas vai kuras to satur, kurai ir veikta specifiska apstrāde (“E apstrāde”).

               (7)

               Komisijas 2008. gada 8. augusta Regulā (EK) Nr. 798/2008 par to trešo valstu, teritoriju, zonu un nodalījumu saraksta izveidošanu, no kuriem atļauts importēt un tranzītā caur Kopienu pārvadāt mājputnus un mājputnu produktus, un par veterinārās sertifikācijas noteikumiem (5), paredzēti veterinārās sertifikācijas noteikumi mājputniem, inkubējamām olām, diennakti veciem cāļiem un noteiktām bezpatogēnu olām, un mājputnu, tostarp skrējējputnu un savvaļas medījamo putnu, gaļai, maltajai gaļai un mehāniski atdalītai gaļai, olām un olu produktiem. Minētajā regulā paredzēts, ka preces, uz kurām tā attiecas, importē Savienībā un pārvadā tranzītā caur to no trešām valstīm, teritorijām, zonām vai nodalījumiem, kas ir iekļauti minētās regulas I pielikuma 1. daļas tabulā.

               (8)

               Dienvidāfrika ir uzskaitīta Regulas (EK) Nr. 798/2008 I pielikuma 1. daļā kā valsts, no kuras atļauts Savienībā importēt vaislas un produktīvos skrējējputnus un diennakti vecus skrējējputnu cāļus, inkubējamās olas un gaļu.

               (9)

               Regulā (EK) Nr. 798/2008 paredzēti arī nosacījumi, ar kādiem trešo valsti, teritoriju, zonu vai nodalījumu uzskata par augstas patogenitātes putnu gripas (APPG) neskartu, un veterinārās sertifikācijas attiecīgie noteikumi precēm, kuras paredzēts importēt Savienībā.

               (10)

               Dienvidāfrika informēja Komisiju par augsti patogēnās H5N2 apakštipa putnu gripas uzliesmojumu, ko tās teritorijā apstiprināja 2011. gada 9. aprīlī.

               (11)

               Apstiprinātā APPG uzliesmojuma dēļ Dienvidāfrikas teritoriju vairs nevar uzskatīt par šīs slimības neskartu. Tāpēc Dienvidāfrikas kompetentās veterinārās iestādes attiecīgi tūlīt pārtrauca izdot veterināros sertifikātus attiecīgo preču sūtījumiem. Tādēļ būtu attiecīgi jāgroza Regulas (EK) Nr. 798/2008 I pielikuma 1. daļas ieraksts par Dienvidāfriku.

               (12)

               Turklāt APPG uzliesmojuma rezultātā Dienvidāfrika vairs neatbilst dzīvnieku veselības nosacījumiem, ar kādiem piemēro “A apstrādi” precēm, kas sastāv no lietošanai pārtikā paredzētiem apstrādātiem Lēmuma 2007/777/EK II pielikuma 2. daļā norādītu saimniecībā audzētu skrējputnu gaļas vai turpat norādītu skrējputnu kuņģiem, pūšļiem un zarnām vai kas tos satur un kas uzskaitītas, un nosacījumiem, ar kādiem piemēro “E apstrādi” žāvētas gaļas strēmelēm ar garšvielām un pasterizētiem gaļas produktiem, kas sastāv no minētā pielikuma 3. daļā norādītu mājputnu, saimniecībā audzētu medījamo putnu, skrējējputnu un savvaļas medījamo putnu gaļas vai kas to satur. Šīs apstrādes ir nepietiekamas, lai novērstu ar šīm precēm saistīto dzīvnieku veselības risku. Tādēļ Dienvidāfrikas ieraksti attiecībā uz šīm precēm Lēmuma 2007/777/EK II pielikuma 2. un 3. daļā būtu jāgroza, lai nodrošinātu to attiecīgu apstrādi.

               (13)

               Tādēļ attiecīgi būtu jāgroza Lēmums 2007/777/EK un Regula (EK) Nr. 798/2008.

               (14)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Lēmuma 2007/777/EK II pielikumu groza saskaņā ar šīs regulas I pielikumu.
   2. pants
   Regulas (EK) Nr. 798/2008 I pielikumu groza saskaņā ar šīs regulas II pielikumu.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 1. jūnijā

            Komisijas vārdā –

            priekšsēdētājs

         José Manuel BARROSO

      (1)  OV L 18, 23.1.2003., 11. lpp.

      (2)  OV L 343, 22.12.2009., 74. lpp.

      (3)  OV L 312, 30.11.2007., 49. lpp.

      (4)  OV L 139, 30.4.2004., 55. lpp.

      (5)  OV L 226, 23.8.2008., 1. lpp.

      I PIELIKUMS
      Lēmuma 2007/777/EK II pielikumu groza šādi:

                  1)

                  pielikuma 2. daļā ierakstu par Dienvidāfriku aizstāj ar šādu ierakstu:

                              “ZA

                              Dienvidāfrika (1)

                              C

                              C

                              C

                              A

                              D

                              D

                              A

                              C

                              C

                              A

                              A

                              D

                              XXX”

                  2)

                  pielikuma 3. daļā ierakstu par Dienvidāfriku aizstāj ar šādu ierakstu:

                              “ZA

                              Dienvidāfrika

                              XXX

                              XXX

                              XXX

                              XXX

                              D

                              D

                              A

                              XXX

                              XXX

                              A

                              A

                              D

                              XXX”

                              Dienvidāfrika ZA-1

                              E

                              E

                              XXX

                              XXX

                              D

                              D

                              A

                              E

                              XXX

                              A

                              A

                              D

      II PIELIKUMS
      Regulas (EK) Nr. 798/2008 I pielikuma 1. daļā ierakstu par Dienvidāfriku aizstāj ar šādu ierakstu:

                     “ZA – Dienvidāfrika

                     ZA-0

                     Visa valsts

                     SPF

                     EP, E

                     S4”

                     BPR

                     I

                     P2

                     9.4.2011.

                     A

                     DOR

                     II

                     HER

                     III

                     RAT

                     VII

                     P2

                     9.4.2011.


title: Komisijas Īstenošanas regula (ES) 2017/1864 (2017. gada 16. oktobris), ar ko apstiprina specifikācijas grozījumu attiecībā uz aizsargātu cilmes vietas nosaukumu vai aizsargātu ģeogrāfiskās izcelsmes norādi (Rosé des Riceys (ACVN))

text:
               17.10.2017

               LV

               Eiropas Savienības Oficiālais Vēstnesis

               L 266/4

         KOMISIJAS ĪSTENOŠANAS REGULA (ES) 2017/1864
   (2017. gada 16. oktobris),
   ar ko apstiprina specifikācijas grozījumu attiecībā uz aizsargātu cilmes vietas nosaukumu vai aizsargātu ģeogrāfiskās izcelsmes norādi (Rosé des Riceys (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 99. pantu,
   tā kā:

               (1)

               Komisija ir izskatījusi pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu Rosé des Riceys, kuru Francija iesniegusi saskaņā ar Regulas (ES) Nr. 1308/2013 105. pantu.

               (2)

               Komisija, piemērojot Regulas (ES) Nr. 1308/2013 97. panta 3. punktu, specifikācijas grozījuma apstiprināšanas pieteikumu ir publicējusi Eiropas Savienības Oficiālajā Vēstnesī
                   (2).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1308/2013 98. pantu.

               (4)

               Tāpēc saskaņā ar Regulas (ES) Nr. 1308/2013 99. pantu specifikācijas grozījums būtu jāapstiprina.

               (5)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Rosé des Riceys (ACVN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 16. oktobrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  OV C 200, 23.6.2017., 4. lpp.


title: Komisijas Īstenošanas regula (ES) 2017/409 (2017. gada 8. marts), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina pamatvielu ūdeņraža peroksīdu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ. )

text:
                  9.3.2017

                  LV

                  Eiropas Savienības Oficiālais Vēstnesis

                  L 63/95

            KOMISIJAS ĪSTENOŠANAS REGULA (ES) 2017/409
      (2017. gada 8. marts),
      ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina pamatvielu ūdeņraža peroksīdu un groza Komisijas Īstenošanas regulas (ES) Nr. 540/2011 pielikumu
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 23. panta 5. punktu saistībā ar 13. panta 2. punktu,
      tā kā:

                  (1)

                  Saskaņā ar Regulas (EK) Nr. 1107/2009 23. panta 3. punktu Komisija 2015. gada 9. decembrī no Bioloģiskās lauksaimniecības tehniskā institūta (Institut Technique de l'Agriculture Biologique – ITAB) saņēma pieteikumu ūdeņraža peroksīda apstiprināšanai par pamatvielu. Pieteikumam bija pievienota informācija, kas iesniedzama saskaņā ar 23. panta 3. punkta otro daļu.

                  (2)

                  Komisija lūdza Eiropas Pārtikas nekaitīguma iestādi (turpmāk “Iestāde”) sniegt zinātnisko palīdzību. Iestāde 2016. gada 13. septembrī iesniedza Komisijai tehnisko ziņojumu par attiecīgo vielu (2). Komisija 2016. gada 6. decembrī Augu, dzīvnieku, pārtikas aprites un dzīvnieku barības pastāvīgajai komitejai iesniedza pārskata ziņojumu (3) un šīs regulas projektu un pabeidza tos minētās komitejas 2017. gada 24. janvāra sanāksmei.

                  (3)

                  Pieteikuma iesniedzēja iesniegtā dokumentācija liecina, ka ar Komisijas Īstenošanas regulu (ES) 2015/1730 (4) ūdeņraža peroksīds ir apstiprināts par aktīvo vielu izmantošanai cilvēku higiēnai paredzētos biocīdos. Minētā viela pārsvarā netiek lietota augu aizsardzībai, tomēr līdzeklis, kas sastāv no šīs vielas un ūdens, ir augu aizsardzībā ir noderīgs. Tādēļ tā uzskatāma par pamatvielu.

                  (4)

                  Veiktajās pārbaudēs tika konstatēts, ka ūdeņraža peroksīdu var uzskatīt par vielu, kas kopumā atbilst Regulas (EK) Nr. 1107/2009 23. panta prasībām, it īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi ūdeņraža peroksīdu apstiprināt par pamatvielu.

                  (5)

                  Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā pašreizējās zinātnes un tehnikas atziņas, ir tomēr jāiekļauj daži apstiprinājuma nosacījumi, kuri ir sīki izklāstīti šīs regulas I pielikumā.

                  (6)

                  Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (5) pielikums.

                  (7)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Pamatvielas apstiprināšana
      I pielikumā norādīto vielu ūdeņraža peroksīdu apstiprina par pamatvielu ar minētajā pielikumā noteiktajiem nosacījumiem.
      2. pants
      Grozījumi Īstenošanas regulā (ES) Nr. 540/2011
      Īstenošanas regulu (ES) Nr. 540/2011 groza saskaņā ar šīs regulas II pielikumu.
      3. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 8. martā

               Komisijas vārdā –

               priekšsēdētājs

            Jean-Claude JUNCKER

         (1)  OV L 309, 24.11.2009., 1. lpp.

         (2)  Eiropas Pārtikas nekaitīguma iestāde, 2016. Outcome of the consultation with Member States and EFSA on the basic substance application for hydrogen peroxide for use in plant protection as fungicide and bactericide in seed treatment and for disinfecting cutting tools. EFSA supporting publication 2016:EN-1091. 39. lpp.

         (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

         (4)  Komisijas 2015. gada 28. septembra Īstenošanas regula (ES) 2015/1730, ar ko ūdeņraža peroksīdu apstiprina par 1., 2., 3., 4., 5. un 6. produkta veida biocīdos lietojamu esošu aktīvo vielu (OV L 252, 29.9.2015., 27. lpp.).

         (5)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

         I PIELIKUMS

                     Vispārpieņemtais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Īpaši noteikumi

                     Ūdeņraža peroksīds

                        CAS Nr. 7722-84-1

                     Ūdeņraža peroksīds

                     Ūdens šķīdums (< 5 %)
                     Šķīduma ražošanai izmantotā ūdeņraža peroksīda tīrība atbilst FAO JECFA noteiktajām specifikācijām.

                     2017. gada 29. marts

                     Ūdeņraža peroksīdu izmanto saskaņā ar īpašiem nosacījumiem, kas iekļauti pārskata ziņojuma secinājumos par ūdeņraža peroksīdu (SANTE/11900/2016) un jo īpaši tā I un II papildinājums.

            (1)  Sīkāka informācija par pamatvielas identitāti, specifikāciju un lietošanas veidu ir sniegta pārskata ziņojumā.

         II PIELIKUMS
         Īstenošanas regulas (ES) Nr. 540/2011 pielikuma C daļā pievieno šādu ierakstu:

                        Numurs

                        Vispārpieņemtais nosaukums, identifikācijas numuri

                           IUPAC nosaukums

                        Tīrība (*1)

                        Apstiprināšanas datums

                        Īpaši noteikumi

                        “15

                        Ūdeņraža peroksīds

                           CAS Nr. 7722-84-1

                        Ūdeņraža peroksīds

                        Ūdens šķīdums (< 5 %)
                        Šķīduma ražošanai izmantotā ūdeņraža peroksīda tīrība atbilst FAO JECFA noteiktajām specifikācijām.

                        2017. gada 29. marts

                        Ūdeņraža peroksīdu izmanto saskaņā ar īpašajiem nosacījumiem, kas iekļauti pārskata ziņojuma secinājumos par ūdeņraža peroksīdu (SANTE/11900/2016) un jo īpaši tā I un II papildinājumā.”

            (*1)  Sīkāka informācija par pamatvielas identitāti, specifikāciju un lietošanas veidu ir sniegta pārskata ziņojumā.


title: Padomes Īstenošanas regula (ES) Nr. 1241/2012 ( 2012. gada 11. decembris ), ar ko groza Īstenošanas regulu (ES) Nr. 1138/2011, ar kuru piemēro galīgu antidempinga maksājumu un galīgi iekasē pagaidu maksājumu, kas noteikts konkrētu Indijas, Indonēzijas un Malaizijas izcelsmes alifātisko spirtu un to maisījumu importam

text:
               21.12.2012

               LV

               Eiropas Savienības Oficiālais Vēstnesis

               L 352/1

         PADOMES ĪSTENOŠANAS REGULA (ES) Nr. 1241/2012
   (2012. gada 11. decembris),
   ar ko groza Īstenošanas regulu (ES) Nr. 1138/2011, ar kuru piemēro galīgu antidempinga maksājumu un galīgi iekasē pagaidu maksājumu, kas noteikts konkrētu Indijas, Indonēzijas un Malaizijas izcelsmes alifātisko spirtu un to maisījumu importam
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 1225/2009 (2009. gada 30. novembris) par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 9. panta 4. punktu,
   ņemot vērā priekšlikumu, ko Eiropas Komisija (turpmāk “Komisija”) iesniedza pēc apspriešanās ar Padomdevēju komiteju,
   tā kā:

               (1)

               Komisija 2010. gada augustā ar paziņojumu par procedūras sākšanu, kas publicēts 2010. gada 13. augustā (2), sāka procedūru attiecībā uz Indijas, Indonēzijas un Malaizijas (“attiecīgās valstis”) izcelsmes konkrētu alifātisko spirtu un to maisījumu (“FOH”) importu.

               (2)

               Komisija 2011. gada maijā ar Regulu (ES) Nr. 446/2011 (3) (“pagaidu regula”) noteica pagaidu antidempinga maksājumu par Indijas, Indonēzijas un Malaizijas izcelsmes FOH importu, un 2011. gada novembrī ar Padomes Īstenošanas regulu (ES) Nr. 1138/2011 (4) (“galīgā maksājuma regula”) tika noteikts galīgais antidempinga maksājums par šādu importu.

               (3)

                  PT Ecogreen Oleochemicals (Indonēzijas FOH ražotājs eksportētājs), Ecogreen Oleochemicals (Singapūra) Pte. Ltd un Ecogreen Oleochemicals GmbH (turpmāk kopā “Ecogreen”) 2012. gada 21. janvārī cēla prasību (lieta T-28/12) Vispārējā tiesā atcelt galīgā maksājuma regulu, ciktāl tā attiecas uz antidempinga maksājumu, kas noteikts Ecogreen. Ecogreen apstrīdēja atbilstoši pamatregulas 2. panta 10. punkta i) apakšpunktam piemēroto korekciju tā eksporta cenai, lai salīdzinātu šo eksporta cenu ar uzņēmuma normālo vērtību.

               (4)

               Tiesa 2012. gada 16. februārī pasludināja spriedumu apvienotajās lietās C-191/09 P un C-200/09 P Eiropas Savienības Padome un Eiropas Komisija pret Interpipe Nikopolsky Seamless Tubes Plant Niko Tube ZAT (Interpipe Niko Tube ZAT) un Interpipe Nizhnedneprovsky Tube Rolling Plant VAT (Interpipe NTRP VAT). Tiesa noraidīja apelācijas sūdzības un Vispārējās tiesas sprieduma pretapelācijas sūdzības lietā T-249/06 Interpipe Nikopolsky Seamless Tubes Plant Niko Tube ZAT (Interpipe Niko Tube ZAT) un Interpipe Nizhnedneprovsky Tube Rolling Plant VAT (Interpipe NTRP VAT) pret Eiropas Savienības Padomi. Vispārējā tiesa atcēla Padomes Regulas (EK) Nr. 954/2006 (5) 1. pantu attiecībā uz Interpipe NTRP VAT, cita starpā pamatojoties uz acīmredzamu kļūdu vērtējumā, veicot korekciju atbilstoši 2. panta 10. punkta i) apakšpunktam, un citu iemeslu dēļ attiecībā uz Interpipe Niko Tube ZAT.

               (5)

               Ņemot vērā to, ka Ecogreen faktiskie apstākļi, kas attiecas uz korekciju atbilstoši pamatregulas 2. panta 10. punkta i) apakšpunktam, ir līdzīgi Interpipe NTRP VAT faktiskajiem apstākļiem, jo īpaši attiecībā uz šādu faktoru kombināciju: tiešo pārdevumu apjoms uz trešām valstīm mazāks par 8 % (1–5 %) no visiem eksporta pārdevumiem; tirgotājs un ražotājs eksportētājs ir kopīgā īpašumā / pakļauti kopīgai kontrolei; tirgotāja un ražotāja eksportētāja uzdevumu raksturs; tādēļ uzskata, ka ir lietderīgi pārrēķināt Ecogreen dempinga starpību, neveicot korekciju atbilstoši 2. panta 10. punkta i) apakšpunktam, un attiecīgi grozīt galīgā maksājuma regulu.

         A.   JAUNS KONSTATĒJUMU NOVĒRTĒJUMS, PAMATOJOTIES UZ VISPĀRĒJĀS TIESAS SPRIEDUMU

               (6)

               Atrēķinot korekciju atbilstoši 2. panta 10. punkta i) apakšpunktam, dempinga starpība, kas noteikta attiecībā uz Ecogreen un izteikta procentos no CIF importa cenas pie Savienības robežas pirms nodokļu nomaksas, ir mazāka par 2 %, tādēļ to saskaņā ar pamatregulas 9. panta 3. punktu klasificē de minimis. Ņemot vērā iepriekš minēto, izmeklēšana attiecībā uz Ecogreen būtu jāizbeidz, neieviešot pasākumus.

               (7)

               Tāda dempinga starpība visiem uzņēmumiem Indonēzijā (izņemot citu ražotāju eksportētāju ar individuālo dempinga starpību), ko balstīja uz starpību, kas noteikta Indonēzijas ražotājam eksportētājam, kurš sadarbojās, ar lielāko dempinga starpību, būtu jāpārskata, lai ņemtu vērā Ecogreen pārrēķināto dempinga starpību.

         B.   IZPAUŠANA

               (8)

               Ieinteresētās personas tika informētas par priekšlikumu pārskatīt antidempinga maksājumu likmes divos informācijas izpaušanas dokumentos, kas attiecīgi nosūtīti 2012. gada 13. jūnijā (pirmais) un 2012. gada 25. septembrī (otrais). Pēc katras informācijas izpaušanas saskaņā ar pamatregulas noteikumiem visām ieinteresētajām personām deva iespēju noteiktā termiņā paust viedokļus.

               (9)

               Par 2012. gada 13. jūnijā nosūtīto informācijas izpaušanas dokumentu tika saņemti komentāri no P.T. Musim Mas (PTMM) – otrā ražotāja eksportētāja Indonēzijā –, viena ražotāja Savienībā un viena ražotāja eksportētāja Malaizijā. PTMM arī lūdza iespēju tikt uzklausītam Komisijas dienestos, un šāda iespēja tika nodrošināta.

               (10)

                  PTMM, kuram arī veica korekciju atbilstoši 2. panta 10. punkta i) apakšpunktam, apgalvoja, ka, ievērojot Tiesas spriedumu apvienotajās lietās C-191/09 P un C-200/09 P, būtu jāpārrēķina tā dempinga starpība – līdzīgi, kā tas izdarīts attiecībā uz Ecogreen –, nepiemērojot korekciju atbilstoši 2. panta 10. punkta i) apakšpunktam, jo, ja noteikts, ka ražotājs eksportētājs un tirgotājs ir viena ekonomiskā vienība, korekciju atbilstoši 2. panta 10. punkta i) apakšpunktam nedrīkst veikt. Uzņēmums arī apgalvoja, ka pierādījumi par korekcijas nepieciešamību jāsniedz iestādēm; PTMM gadījumā tās šādus pierādījumus neesot sniegušas. Turklāt PTMM apgalvoja, ka tā apstākļi ir identiski Ecogreen apstākļiem un ka atšķirīgā attieksme tādējādi radītu diskrimināciju.

               (11)

               Attiecībā uz PTMM komentāriem jāņem vērā, ka no Tiesas sprieduma apvienotajās lietās C-191/09 P un C-200/09 P neizriet, ka korekciju atbilstoši pamatregulas 2. panta 10. punkta i) apakšpunktam nedrīkst veikt, tiklīdz ir noteikta viena ekonomiskā vienība. Korekciju atbilstoši 2. panta 10. punkta i) apakšpunktam PTMM gadījumā uzskata par pamatotu, kā skaidrots galīgā maksājuma regulā, saziņā ar uzņēmumu un turpmāk.

               (12)

               Abu Indonēzijas ražotāju eksportētāju apstākļos ir vairākas atšķirības, jo īpaši attiecībā uz šādu punktu kombināciju: ražotāja tiešo eksporta pārdevumu līmenis; tirgotāju darbību un funkciju nozīmīgums saistībā ar ražojumiem, kuru avots ir nesaistītajos uzņēmumos; esošais līgums starp tirgotāju un ražotāju, saskaņā ar kuru tirgotājam būtu jāsaņem komisija par eksporta pārdevumiem. Ņemot vērā atšķirības divu uzņēmumu apstākļos, apgalvojums par diskrimināciju ir noraidāms.

               (13)

               Jāņem vērā, ka PTMM arī ir cēlis prasību (lieta T-26/12) Vispārējā tiesā par galīgā maksājuma regulas atcelšanu, ciktāl tas attiecas uz antidempinga maksājumu attiecībā uz PTMM.

               (14)

               Viens ražotājs eksportētājs Malaizijā apgalvoja, ka Ecogreen starpības pārrēķins, neveicot korekciju atbilstoši 2. panta 10. punkta i) apakšpunktam, neesot atbalstīts spriedumā apvienotajās lietās C-191/09 P un C-200/09 P vai ar tajos ietvertajiem faktiem. Tas norādīja, ka Vispārējā tiesa lietā T-249/06 ir atklājusi acīmredzamu kļūdu vērtējumā, piemērojot pamatregulas 2. panta 10. punkta i) apakšpunktu, ciktāl Padome veica korekciju eksporta cenai, ko noteica Sepco sakarā ar darījumiem attiecībā uz cauruļvadiem, ko ražojis Interpipe NTRP VAT, bet ne cauruļvadiem, ko ražojis Interpipe Niko Tube ZAT. Līdz ar to Ecogreen faktiskie apstākļi vienlaikus nevar būt līdzīgi Interpipe NTRP VAT un Interpipe Niko Tube ZAT apstākļiem, jo šo uzņēmumu stāvoklis esot atšķirīgs.

               (15)

               Šo apgalvojumu pieņēma. Tik tiešām Ecogreen stāvoklis ir līdzīgs Interpipe NTRP VAT stāvoklim. Šis konstatējums pamato vajadzību veikt atbilstīgus pasākumus, lai pārrēķinātu Ecogreen dempinga starpību, neveicot korekciju atbilstoši pamatregulas 2. panta 10. punkta i) apakšpunktam.

               (16)

               Vēl jo vairāk – Malaizijas ražotājs eksportētājs apgalvoja, ka Ecogreen stāvoklis, kā aprakstīts galīgā maksājuma regulā, nav arī līdzīgs Interpipe NTRP VAT stāvoklim. Atkārtoti novērtējot Ecogreen konkrētos faktiskos apstākļus, tomēr tiek uzskatīts, ka tie ir pietiekami līdzīgi Interpipe NTRP VAT apstākļiem, jo šāda kontrole, kā to noteikusi Vispārējā tiesa Interpipe NTRP VAT gadījumā, novērtējot, vai uzņēmums, kas veic šīs pārdošanas darbības, ir ražotāja eksportētāja kontrolē vai pakļauts kopīgai kontrolei, tika konstatēta arī attiecībā uz Ecogreen, un kopā ar vairākiem citiem faktoriem, kā norādīts 4. apsvērumā, ļauj izdarīt secinājumu, ka korekciju atbilstoši pamatregulas 2. panta 10. punkta i) apakšpunktam nebūtu vajadzējis veikt.

               (17)

               Tas pats Malaizijas ražotājs eksportētājs, piedāvājot alternatīvu savam argumentam par līdzībām starp Ecogreen stāvokli un lietas T-249/06 apstākļiem, apgalvoja, ka informācijas izpaušanas dokumentā, kas nosūtīts 2012. gada 13. jūnijā, nebija sniegti pietiekami plaši skaidrojumi un ka būtu jāizpauž papildu informācija par būtiskajiem faktiem un apsvērumiem, balstoties uz kuriem pamatoja Ecogreen pārrēķinu. Viens Savienības ražotājs arī komentēja, ka abi 8. apsvēruma minētie informācijas izpaušanas dokumenti esot nepietiekami plaši izvērsti, un apgalvoja, ka tam esot liegtas tiesības uz aizstāvību.

               (18)

               Šajā sakarā jāatgādina, ka konkrētie dati par atsevišķiem uzņēmumiem, kas ir konfidenciāli pēc būtības, nevar tikt izpausti trešām personām. Tomēr par Ecogreen faktisko apstākļu veidu, kas ir līdzīgs Interpipe NTRP VAT apstākļu veidam, kā norādīts 5. apsvērumā, ieinteresētās personas tika informētas 2012. gada 13. jūnijā un 2012. gada 25. septembrī; saskaņā ar pamatregulas noteikumiem tika dots laiks, kurā tās varēja paust viedokli.

               (19)

               Atbildot uz 2012. gada 25. septembrī nosūtīto otro informācijas izpaušanas dokumentu, ieinteresētās personas galvenokārt atkārtoja apgalvojumus, kas pausti atbildēs uz pirmo informācijas izpaušanas dokumentu, ko nosūtīja 2012. gada 13. jūnijā.

               (20)

                  PTMM plašāk izklāstīja savus komentārus, kas balstījās uz pamatapgalvojumu par to, ka vienas ekonomiskās vienības pastāvēšana starp PTMM un tā tirgotāju izslēdzot korekciju atbilstoši pamatregulas 2. panta 10. punkta i) apakšpunktam, pieprasot, lai iestādes pārietu no vienas ekonomiskās vienības principa, ko izklāstījusi Tiesa, uz funkcionālo pieeju, saskaņā ar kuru būtu vajadzīga saistītā tirgotāja funkciju analīze.

               (21)

               Jāņem vērā, ka šis jautājums ir par tiesību akta punktu, kas ir izskatīšanā esošās lietas priekšmets.

               (22)

               Turklāt PTMM apgalvoja, ka argumenti iepriekš minētajā 12. apsvērumā nav pārliecinoši un pietiekami, lai attiecīgi nošķirtu starp Ecogreen un PTMM apstākļiem.

               (23)

               Šajā sakarā atliek vien minēt, ka, ievērojot iedibināto judikatūru, atšķirīgā attieksme pret uzņēmumiem, kas nav vienādā situācijā, nav diskriminācija (6). Ņemot vērā iepriekš minēto, katra lieta tika vērtēta atsevišķi saskaņā ar konstatējumiem spriedumos lietā T-249/09 un apvienotajās lietās C-191/09 P un C-200/09 P.

               (24)

               Pirmais arguments – ražotāja tiešo eksporta pārdevumu līmenis. PTMM informēja, ka tam nav mārketinga un pārdošanas nodaļas, un apgalvoja, ka visi Indonēzijas ražotāja (nevis saistītā tirgotāja) veiktie tiešie pārdevumi pilnībā atbilda juridiskajām prasībām. Mārketinga un pārdošanas funkcijas pildīja tā tirgotājs Singapūrā. Šā iemesla dēļ PTMM apgalvoja, ka šis arguments nepamato ne korekciju atbilstoši pamatregulas 2. panta 10. punkta i) apakšpunktam, nedz nošķiršanu, kas izdarīta starp PTMM, no vienas puses, un Interpipe NTRP VAT, no otras puses.

               (25)

               Pamatregulas 2. panta 10. punktā paredzēts, ka starp eksporta cenu un normālo vērtību veic taisnīgu salīdzināšanu, izmantojot vienādu tirdzniecības līmeni, kā arī pienācīgu uzmanību pievēršot atšķirībām, kas ietekmē cenu salīdzināmību. Ja normālā vērtība un eksporta cena nav salīdzināmas tādā formā, kādas tās ir noteiktas, katrā konkrētā gadījumā pēc būtības izdara korekcijas, ņemot vērā faktorus, par kuriem apgalvo un kuri norāda, ka tie ietekmē cenas un līdz ar to cenu salīdzināmību.

               (26)

               Pamatojoties uz šo un kā norādīts pagaidu regulas 38. apsvērumā, korekcijas cita starpā par atšķirībām komisijās starp eksporta pārdevumu cenām un iekšzemes cenām sākotnējās izmeklēšanās uzskatīja par pamatotām, ņemot vērā atšķirības tirdzniecības kanālos starp eksporta pārdevumiem uz Eiropas Savienību un iekšzemes pārdevumiem.

               (27)

                  PTMM sniegtie argumenti nav pretrunā pirmajam argumentam, proti, ka PTMM veikto tiešo eksporta pārdevumu līmenis ir augstāks par Interpipe NTRP PVN līmeni un ka šis fakts nošķir PTMM no Ecogreen. Vēl jo vairāk, ņemot vērā tiešo eksporta pārdevumu līmeni, var secināt tikai to, ka PTMM eksporta pārdevumus veica ne tikai tā saistītais tirgotājs Singapūrā, bet arī Indonēzijā.

               (28)

               Otrais arguments: tirgotāju darbību un funkciju nozīmīgums saistībā ar ražojumiem, kuru avots ir nesaistītajos uzņēmumos. PTMM gan nenoliedza, ka ar to saistītais tirgotājs bija iesaistīts darbībās ar dažādiem no palmu eļļas iegūtajiem produktiem, tomēr norādīja, ka šis arguments ir kļūdains, jo tas attiecas uz darbībām, kas nav ietvertas sākotnējās izmeklēšanas darbības jomā.

               (29)

               Lai novērtētu, vai tirgotājs Vispārējās tiesas sprieduma nozīmē lietā T-249/06 neuzņemas iekšējās tirdzniecības nodaļas funkcijas, bet tādas funkcijas, kas līdzīgas aģenta funkcijām, kurš darbojas uz komisijas pamata, tirgotāja darbības vērtējamas, ievērojot ekonomiskās reālijas. Ir līdzības saistībā ar tirgotāja funkcijām, kas attiecas uz attiecīgo ražojumu, un pārējiem tirgotajiem ražojumiem. To apstiprina fakts, ka, kā izklāstīts iepriekš 30. un 31. apsvērumā, attiecības starp PTMM un ar to saistīto tirgotāju, ieskaitot tirgotāja funkcijas, saistībā ar lielāko daļu ražojumu vai pat visiem ražojumiem – tostarp attiecīgo ražojumu – reglamentē viens vienīgs līgums, kurā netiek nošķirts starp ražojumiem. Jāatzīmē, ka tirgotāja vispārējās darbības tika lielā mērā balstītas uz piegādēm, kuru izcelsme bija nesaistītajos uzņēmumos. Tādējādi tirgotāja funkcijas ir līdzīgas aģenta funkcijām, kas darbojas uz komisijas pamata.

               (30)

               Trešais arguments: esošais līgums starp tirgotāju un ražotāju, saskaņā ar kuru tirgotājam būtu jāsaņem komisija par eksporta pārdevumiem. PTMM apgalvoja, ka šis līgums esot satvarvienošanās, kurā reglamentē transfertcenas starp saistītajām personām, lai ievērotu Indonēzijā/Singapūrā piemērojamās nodokļu pamatnostādnes un starptautiski atzītas pamatnostādnes par transfertcenu noteikšanu.

               (31)

               Tas fakts, ka šo vienošanos var arī izmantot, lai aprēķinātu cenas saskaņā ar tirgus apstākļiem atbilstoši piemērojamām nodokļu pamatnostādnēm, nav pretrunā konstatējumam, ka saskaņā ar līgumu tirgotājs saņēmis komisiju kā fiksēto uzcenojumu tikai par tā starptautiskajām un mārketinga pārdošanas darbībām. Faktiski vien vienošanās nosaukums un tās nosacījumi pamato konstatējumu, ka līgums bija paredzēts, lai reglamentētu attiecības starp PTMM un tirgotāju, un ka tas neaprobežojās tikai ar transfertcenu noteikšanu vai nodokļu jautājumiem. Tādējādi šis līgums ir netiešs pierādījums tam, ka tirgotāja funkcijas ir līdzīgas tāda aģenta funkcijām, kas darbojas uz komisijas pamata.

               (32)

               Iepriekš izklāstītie argumenti liecina, ka iestādes ir ievērojušas pierādījumu standartu, kas paredzēts iedibinātajā judikatūrā (7): tās balsta savus konstatējumus uz tiešiem vai vismaz netiešiem pierādījumiem. Kas attiecas uz PTMM, tad, ievērojot iepriekš izklāstītos iemeslus, atbilstoši pamatregulas 2. panta 10. punkta i) apakšpunktam veiktā korekcija eksporta cenai ir pamatota; tādēļ būtu jāsaglabā pašreizējais antidempinga maksājuma līmenis.

         C.   SECINĀJUMS

               (33)

               Ņemot vērā iepriekš minēto, maksājuma likmes, kas piemērojamas Ecogreen un visiem pārējiem uzņēmumiem Indonēzijā (izņemot P.T. Musim Mas), būtu jāgroza. Grozītās likmes būtu jāpiemēro retrospektīvi no Regulas (ES) Nr. 1138/2011 spēkā stāšanās dienas, arī attiecībā uz visu importu, kuram no 2011. gada 12. maija līdz 2011. gada 11. novembrim piemēroja pagaidu maksājumus. Attiecīgi saskaņā ar Īstenošanas regulas (ES) Nr. 1138/2011 (tās sākotnējā redakcijā) 1. pantu samaksātais vai iegrāmatotais galīgais antidempinga maksājums un pagaidu antidempinga maksājumi, kas galīgi iekasēti saskaņā ar minētās regulas (tās sākotnējā redakcijā) 2. pantu, pārsniedzot maksājuma likmi, kas norādīta Īstenošanas regulas (ES) Nr. 1138/2011 1. panta 2. punktā (jaunākie grozījumi saskaņā ar šo regulu), būtu jāatmaksā vai jāatbrīvo no tiem. Maksājumu atmaksāšana vai atbrīvošana no tiem būtu jāpieprasa valsts muitas iestādēm saskaņā ar tiesību aktiem, kas piemērojami muitas jomā,

         IR PIEŅĒMUSI ŠO REGULU.
   1. pants
   Ierakstu par Indonēziju Īstenošanas regulas (ES) Nr. 1138/2011 1. panta 2. punktā aizstāj ar šādu:

                  Valsts

                  Uzņēmums

                  Galīgais antidempinga maksājums (EUR par tonnu neto)

                     Taric papildu kods

                  “Indonēzija

                     P.T. Ecogreen Oleochemicals Batam, Kabil, Batam

                     P.T. Musim Mas, Tanjung Mulia, Medan, Sumatera Utara

                  0,00
                  45,63

                  B111
                  B112

                  Visi pārējie uzņēmumi

                  45,63

                  B999”

   2. pants
   Saskaņā ar Īstenošanas regulas (ES) Nr. 1138/2011 (tās sākotnējā redakcijā) 1. pantu samaksāto vai iegrāmatoto maksājumu summas un pagaidu maksājumu summas, kas galīgi iekasētas saskaņā ar minētās regulas (tās sākotnējā redakcijā) 2. pantu un kas pārsniedz summas, kuras noteiktas ar šīs regulas 1. pantu, atmaksā vai atbrīvo no to samaksas. Pieprasījumu veikt atmaksu vai atbrīvot no maksājuma iesniedz valsts muitas dienestiem saskaņā ar tiesību aktiem, kas piemērojami muitas jomā.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2011. gada 12. novembra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 11. decembrī

            Padomes vārdā –

            priekšsēdētājs

         A. D. MAVROYIANNIS

      (1)  OV L 343, 22.12.2009., 51. lpp.

      (2)  OV C 219, 13.8.2010., 12. lpp.

      (3)  OV L 122, 11.5.2011., 47. lpp.

      (4)  OV L 293, 11.11.2011., 1. lpp.

      (5)  Padomes Regula (EK) Nr. 954/2006 (2006. gada 27. jūnijs), ar ko piemēro galīgo antidempinga maksājumu dažu Horvātijas, Rumānijas, Krievijas un Ukrainas izcelsmes dzelzs un tērauda bezšuvju cauruļvadu un cauruļu importam, atceļ Padomes Regulu (EK) Nr. 2320/97 un Padomes Regulu (EK) Nr. 348/2000, pārtrauc starpposma un termiņa beigu pārskatīšanas attiecībā uz antidempinga maksājumiem par, inter alia, Krievijas un Rumānijas izcelsmes dzelzs vai neleģētā tērauda bezšuvju cauruļvadu un cauruļu importu, un pārtrauc starpposma pārskatīšanas attiecībā uz antidempinga maksājumiem par dažu, inter alia, Krievijas un Rumānijas, Horvātijas un Ukrainas izcelsmes dzelzs vai neleģētā tērauda bezšuvju cauruļvadu un cauruļu importu (OV L 175, 29.6.2006., 4. lpp.).

      (6)  Lieta C-248/04, Koninklijke Cooperatie Cosun (2006) ECR I-10211, 72. punkts, un lieta C-303/05 Advocaten voor de Wereld (2007) ECR I-3633, 56. punkts. Lieta C-372/06 Asda Stores Ltd pret Commissioners of Her Majesty’s Revenue and Customs (2007) ECR I-11223, 62. punkts.

      (7)  T 249/06, 180. un 181. punkts.